**Бекітемін**

**«Зеренді ауданының мемлекеттік**

**архиві» КММ-нің директоры**

**\_\_\_\_\_\_\_\_\_\_\_\_\_ Т. Сейфулин**

**2022 жылғы\_\_\_\_\_\_\_\_\_\_**

**2023 жылы Зеренді ауданы мемлекеттік**

**архивінде архив ісін дамытудың**

**НЕГІЗГІ БАҒЫТТАРЫ**

**Архив ісін дамытуды мемлекеттік реттеу**

Зеренді ауданы мемлекеттік архивінің жұмысы 2023 жылы ел Президентінің Қазақстан халқына Жолдауын, 2020-2025 жылдарға арналған «Архив-2025» жобасын іске асыру бойынша іс-шаралар жоспарын, «Ұлттық архив қоры және архивтер туралы» Қазақстан Республикасының Заңын, Қазақстан Республикасы Мәдениет және спорт министрлігінің, архив ісі және құжаттамалар департаментінің, облыс әкімінің нормативтік құқықтық актілерін, жеке ұйымдық-өкімдік құжаттарын жүзеге асыруға бағытталатын болады.

Архив ісін дамыту мен жетілдіруге, Ұлттық архив қоры құжаттарының сақталуын қамтамасыз етуге, сақталатын құжаттарға ғылыми-анықтамалық аппаратты құруға және жетілдіруге, оларды жан-жақты пайдалануға, құжаттарды сандық форматқа көшіруге, ақпараттық технологияларды енгізуге ерекше назар аударылатын болады.

Зеренді ауданы мемлекеттік архивінде сақталатын құжаттардың сақталуын және пайдаланылуын қамтамасыз етуге, ведомстволық архивтердегі ҚР ҰМҚ құжаттарының құндылығын сараптауға бағытталған дәстүрлі жоспарланған жұмыстар мен іс-шаралардан басқа Қазақстан Республикасы Үкіметінің 2022 жылғы 29 наурыздағы № 173 қаулысымен бекітілген мемлекеттік және мемлекеттік емес ұйымдарда құжаттау, құжаттаманы басқару және электрондық құжат айналымы жүйесін пайдалану қағидаларына, сақтау мерзімі бар үлгілік құжаттар тізбесіне, ведомстволық және жеке архивтердің құжаттарды қабылдау, сақтау, есепке алу және пайдалану қағидаларына, «Мемлекеттік қызметтер туралы» Қазақстан Республикасының заңына, Мемлекеттік қызмет стандартына сәйкес құжаттармен жұмыс жетілдірілетін болады.

**1. Ұлттық архив қоры құжаттарының**

**сақталуын қамтамасыз ету және мемлекеттік есепке алу**

Зеренді ауданы мемлекеттік архивінде құжаттардың сақталуын қамтамасыз ету бағытында материалдық-техникалық базаны нығайтуға және Ұлттық архив қорының құжаттарын сақтауды ұйымдастыруды жетілдіруге бағытталатын болады. Осы мақсатта қажетті санитарлық-гигиеналық және температуралық-ылғалдылық режимдерін сақтау, күзет және өртке қарсы қауіпсіздік іс-шараларын өткізу.

Сақтаулы құжаттардың физикалық жағдайын жақсарту бойынша жұмыстар жоспарлануда: **2000 парақты қалпына келтіру** («КСР-ның 40 жылдығы» кеңшары,

2

36-қор), **1200 сақтау бірлігін картондау** (Молодежный, Красный яр, Бірлестік, Қонысбай, Қызыл сая, Ортақ, Викторовка ауылдық кеңестері, «Қарабұлақ» кеңшары, Зеренді аудандық ауруханасы, аудандық ауыл шаруашылық техника, Көкшетау ауданының білім бөлімі, Куйбышев орман шаруашылығы); **12 парақтағы өшіп қалған мәтіндерді қалпына келтіру**, (128/12-қор № 47 Көкшетау жылқы зауыты, 187-қор Е. Бақтаев атындағы өндірістік кооператив, 227-қор «Жолаушы» шағын мемлекеттік кәсіпорын, 232-қор Көкшетау ауданының халықты жұмыспен қамту бөлімі) **295 сақтау бірлігін құрайтын** **қағаз жүзіндегі істердің бар – жоғын және физикалық жай-күйін тексеру.**

4 қор бойынша есептік құжаттар жиынтығын тексеру жұмысы жүргізілетін болады.

47-қор, Зеренді ауданының қаржы бөлімінің 1938-1999 жылдардағы 254 сақ.бір. қор тізімдемелерін қайта өңдеу жұмысы жалғастырылатын болады. 141 сақтау бірлігін құрайтын үнемі сақталатын құжаттардың және 113 сақт.бірлігін құрайтын жеке құрам бойынша құжаттардың тізімдемелері қайта өңделетін болады.

Жыл бойы архив қоймаларында температуралық-ылғалдылық режимін бақылау, дезинфекциялық және дезинсекциялық өңдеу жұмыстары жүзеге асырылатын болады.

2. Қазақстан Республикасының Ұлттық архив қорын қалыптастыру. Ведомстволық архивтер мен іс жүргізуде құжаттарды ұйымдастыруға ұйымдық-әдістемелік басшылық ету.

Зеренді ауданының мемлекеттік архиві ұлттық архив қоры құжаттарының сақталуын қамтамасыз ету және ауданымыздың ұйымдарында сақталатын жеке құрам бойынша құжаттардың сақталуын қамтамасыз ету, мемлекеттік сақтауға құжаттарды іріктеу сапасын арттыру мәселелеріне назар аударатын болады. Сонымен қатар, Зеренді ауданының барлық мекемелері мен ұйымдарында Қазақстан Республикасы Үкіметінің 2022 жылғы 29 наурыздағы № 173 қаулысымен бекітілген мемлекеттік және мемлекеттік емес ұйымдарда құжаттау, құжаттаманы басқару және электрондық құжат айналымы жүйесін пайдалану қағидаларын, Қазақстан Республикасы Үкіметінің 2018 жылғы 19 қыркүйектегі № 575 қаулысымен бекітілген ведомстволық және жеке архивтердің құжаттарды қабылдау, сақтау, есепке алу және пайдалану қағидаларын енгізу жоспарлануда.

2023 жылы Еңбек ардагері, механизатор-Төлеген Қаратаевтың 20 сақт.бірлігі шамасында жеке тектік құжаттарын және 10 сақт.бірл. фотоқұжаттарды қабылдау жоспарлануда.

Зеренді ауданының құрметті азаматтары құжаттарының жинақтамасын толықтыру жұмыстары жалғастырылады.

3 ұйым мен мекемелердің істер номенклатурасын жетілдіру, мекемелердің мамандарымен 8 семинар өткізу жоспарлануда.

Ақылы қызмет көрсетуге байланысты Зеренді ауданының мекемелері мен ұйымдарында 300 мың теңге сомаға құжаттарды ретке келтіру жоспарлануда.

3

**3. Ғылыми ақпарат және құжаттарды пайдалану.**

**Ақпараттық-іздеу жүйелерін құру.**

Зеренді ауданының мемлекеттік архивінде архив қорларын ақпараттандыруды арттыру бойынша жұмыстар жүргізілетін болады.

95-қор, Зеренді ауданы әкімінің аппараты құжаттарының 10 сақтау бірлігін каталогтап, каталогқа 20 карточка енгізу жоспарланып отыр.

Жеке және заңды тұлғаларды Зеренді ауданы мемлекеттік архивінің құжаттарына жылдам әрі тиімді қол жеткізумен қамтамасыз ету үшін электрондық

архив құру мақсатында құжаттардың 1875 сақт.бірлігінің 167000 бетін (скан-бейнелер) сканерлеу жоспарлануда.

ЕЭАД ақпараттық жүйесімен жұмыс істеуге байланысты ақпараттық жүйеге 2 қор, 4 тізімдеме, 1000 сақт. бірлігінің 75000 бетін енгізу де жоспарда бар.

Мемлекеттік архивтің қызметінде ауданымыздың тарихы және маңызды тарихи оқиғалар мен мерейтойлар бойынша ретроспективті құжаттық ақпаратты анықтау мен пайдалану ерекше орын алады.

Аудандық газет беттерінде «Зерендідегі тың шежіресі» (ақпан), «Адал еңбекпен келген абырой» (сәуір), «Зеренді ауданындағы қуғын-сүргін мен депортация архивтік құжаттарда» (мамыр), «Репрессия жылдарындағы аудандағы жеке лагерлер пунктері деректерде» (маусым) архивтік құжаттар негізінде 4 мақала, мемлекеттік қызмет бойынша 1 мақала: «Архивтік анықтамаларды, архивтік құжаттардың көшірмелерін немесе архивтік үзінділер беру» мемлекеттік қызметінің мониторингісі, архивтің толықтыру көздері болып табылатын ұйымдар мен мекемелердің мамандарына 2 экскурсия ұйымдастыру жоспарланған. Сондай-ақ «Тыңда тоғысқан тағдырлар», «Ол өзін батыр деп санамады-ол тек отан алдындағы борышын орындады», «Зеренді ауданы архивтік құжаттарда» атты 3 фотоқұжаттық көрмелер ұйымдастырылады.

Генеалогиялық және тақырыптық сипаттағы сұраныстардың сапалы және уақтылы орындалуын қамтамасыз етуге, ХҚКО және "Электрондық үкімет" порталы арқылы мемлекеттік қызмет көрсетуге ерекше назар аударылатын болады.

**4. Ғылыми-техникалық ақпарат.**

**Кадрлардың біліктілігін жоғарылату.**

**Ұжымның әлеуметтік дамуы.**

2023 жылы архив ісі мәселелері бойынша нормативтік-құқықтық актілерді зерделеу, Қазақстан архивтері", "Қазақстандағы іс қағаздарды жүргізу", "Құжат айналымы мәселелері" журналдарындағы және әдістемелік, архив ісі әдебиетінің жаңалықтарына шолу жасалады.

2023 жылы архивистердің іскерлік біліктілігін арттыру, еңбекті қорғау және қауіпсіздік техникасы бойынша аппараттық оқу жүргізілетін болады.

Мүмкіндігінше архив қызметкерлері мен архив ісінің ардагерлерін әлеуметтік қорғау мәселелеріне де назар аударылатын болады.

**Қосымша:** Зеренді ауданы мемлекеттік архиві қызметінің 2023 жылға арналған негізгі бағыттарының көрсеткіштері 4 бетте, 1 данада.

Орынд.: Ш.Бекенова

Тел.: 8 (71632) 21-3-68